Ca. halvdelen af Aalborgs busser holder lige nu stille, efter at chaufførerne er gået i fagligt møde, uden nogen forvarsling til hverken passagererne eller ledelsen. - Vi har ikke haft nogen indikation om, at dette ville foregå, siger Arrivas kommunikations direktør Jan Wildau til Tv2Nord. Ledelsen i Arriva mødes i de næste timer med buschaufførerne for at finde årsagen til strejken, samt arbejde på en løsning, så busserne kommer på gaden igen. - Det er helt urimeligt at man efterlader folk, der er på vej på arbejde og i skole på kantstenen, fordi man synes, man pludselig vil strejke, mener Jan Wildau. Han vil ikke gætte på årsagen til den ulovlige strejke, men håber på, at busserne kommer ud at køre senere idag. På www.nordjyllandstrafikselskab.dk kan du se præcis hvilke busser der er omfattet af strejken.

Referat:
Arrivas buschauffører har uden varsling stoppet motorerne og ladet passagerne i stikken.